
Vides aizsardzības un reģionālās attīstības ministrijai

Atzinums
par konceptuālo ziņojumu
„Par administratīvo reģionu izveidi”
(VSS-911)

Kultūras ministrija saskaņā ar Valsts sekretāru sanāksmes 2020.gada 22.oktobra protokolu Nr.42 23.§ (VSS-911) ir izskatījusi Vides aizsardzības un reģionālās attīstības ministrijas sagatavoto konceptuālo ziņojumu „Par administratīvo reģionu izveidi” (turpmāk – Projekts) un savas kompetences ietvaros atbalsta Projekta turpmāku virzību, izsakot šādus iebildumus:
1. [bookmark: _Hlk56155043][bookmark: _Hlk56154825]Lūdzam precizēt Projekta III. nodaļas „Administratīvo reģionu funkcijas” 3.2.punkta „Priekšlikums administratīvo reģionu funkcijām” G sadaļu „Reģionālās un vietējās nozīmes kultūras pieminekļu uzraudzība un nemateriālā kultūras mantojuma saglabāšana”. Kultūras ministrija 2020.gada 27.aprīļa vēstulē Nr.3.1-1/804 „Par plānošanas reģionu darbības pilnveidošanu” iesniedza priekšlikumu par reģionālās nozīmes un vietējās nozīmes kultūras pieminekļu uzraudzības deleģēšanu administratīvajiem reģioniem, tomēr šobrīd netiek izskatīta šīs ieceres nepieciešamība un iespējas to īstenot, jo nav noslēgusies likuma „Par kultūras pieminekļu aizsardzību” pārejas noteikumu 5.punktā noteiktā valsts aizsargājamo kultūras pieminekļu sarakstā iekļauto kultūras pieminekļu statusa pārskatīšana, izvērtējot šo pieminekļu atbilstību reģiona vai vietējās nozīmes kultūras pieminekļa kritērijiem. Vispirms nepieciešams pārliecināties, kā jaunais atbildību sadalījums valsts aizsargājamo kultūras pieminekļu uzraudzībā un kontrolē varētu strādāt praksē, lai varētu lemt par to kā priekšlikumu jaunajām administratīvo reģionu funkcijām. Šobrīd šāds risinājums neatbilst likumā „Par kultūras pieminekļu aizsardzību” noteiktajām trīs valsts aizsargājamo kultūras pieminekļu vērtības grupām. Likumā „Par kultūras pieminekļu aizsardzību” ir noteikta valsts aizsargājamo kultūras pieminekļu uzraudzības kompetence. Valsts nozīmes un reģiona nozīmes kultūras pieminekļus pārzina Nacionālā kultūras mantojuma pārvalde. Savukārt vietējas nozīmes pieminekļu saglabāšanas uzraudzību nodrošina pašvaldība. Valsts aizsargājamo kultūras pieminekļu sarakstā iekļauto kultūras pieminekļu statusa pārskatīšanas viens no mērķiem ir panākt, ka vietējas nozīmes kultūras pieminekļu uzraudzību pārņem pašvaldības, kas vietējas nozīmes kultūras pieminekļiem atrodas vistuvāk. Tas tika darīts ar nolūku mazināt birokrātiju un veicināt lēmumu pieņemšanas ātrumu un kvalitāti. Veidojot jaunu struktūru valsts aizsargājamo kultūras pieminekļu uzraudzībai un kontrolei administratīvajos reģionos, tiktu radīts lieks starpposms un 2018.gada 17.maija grozījumu likumā „Par kultūras pieminekļu aizsardzību” mērķis nebūtu izpildīts. Ņemot vērā, ka Nacionālā kultūras mantojuma pārvalde jau šobrīd finanšu un administratīvās kapacitātes dēļ nespēj pilnībā īstenot visas tai ar likumu uzdotās funkcijas, finansējumu no Nacionālās kultūras mantojuma pārvaldes paredzētā budžeta pārdalīt nav iespējams. Papildus norādām, ka nemateriālā kultūras mantojuma jautājumi šajā Projekta sadaļā nav skaidroti, kā arī kopš 2018.gada 17.maija grozījumiem likumā „Par kultūras pieminekļu aizsardzību” (stājās spēkā 2018.gada 13.jūnijā) Valsts kultūras pieminekļu aizsardzības inspekcijas nosaukums ir „Nacionālā kultūras mantojuma pārvalde”.
2. [bookmark: _Hlk56157293]Ņemot vērā iepriekš minēto, lūdzam svītrot Projekta III. nodaļas „Administratīvo reģionu funkcijas” 3.1.punkta „Valsts institūciju iesniegtie priekšlikumi” 1.tabulas „Ministriju priekšlikumi funkciju nodošanai plānošanas reģioniem” 6.punktu.
3. [bookmark: _Hlk56157562]Ņemot vērā iepriekš minēto, lūdzam svītrot Projekta IV. nodaļas „Risinājumi reģionālās pārvaldes modelim” 2.varianta „Valsts un pašvaldību izveidota iestāde” c) punktā vārdus „par reģionālās un vietējās nozīmes kultūras pieminekļiem KM un ne mazāk kā 1/2 padomes sēdes dalībnieku”.
4. Ņemot vērā iepriekš minēto, lūdzam svītrot Projekta V. nodaļā „Administratīvo reģionu finansējums” 1. un 2.variantā vārdus iekavās „kultūras pieminekļi”.
5. Valsts prezidents iesniedzis Saeimā izskatīšanai likumprojektu „Latviešu vēsturisko zemju likums” (Nr.788/Lp13). Pēc šī likuma pieņemšanas un Administratīvo teritoriju un apdzīvoto vietu likuma pārejas noteikumu 13.punktā noteiktā latviešu vēsturisko zemju un kultūrvēsturisko kopienu dzīves telpas ilgtspējīgas attīstības plāna izstrādes un apstiprināšanas Ministru kabinetā, administratīvie reģioni varētu uzņemties koordinējošu lomu vēsturisko zemju un kultūrtelpu attīstības pasākumu īstenošanā. Ņemot vērā, ka reģionu teritorijas nesakritīs ar vēsturisko zemju robežām paužam viedokli, ka pasākumu īstenošana veicama savstarpējā sadarbībā. Lūdzam attiecīgi papildināt Projekta III. nodaļas „Administratīvo reģionu funkcijas” 3.2.punkta „Priekšlikums administratīvo reģionu funkcijām” C1 sadaļu „Reģionālā mēroga attīstības projektu plānošana un īstenošana”.


Valsts sekretāre			(paraksts*)			D.Vilsone

* Dokuments ir parakstīts ar drošu elektronisko parakstu

